وقف يا أسمر في إلك عندي كلام
قصة عتاب و حب و حكاية غرام
هالبنت يللي بيتها فوق الطريق
حملتني اليوم لعيونك سلام
إستخلصتني و خبرتني شو بها
حدثتني عن هواها و حبها
قال إنت كتير حارق قلبها
و بتستحي تقلك و بتخاف الملام
قال لما بتلمحك بين الشباب
بتحس برعشة لذيذة و إضطراب
بتعرفك لو كنت ماشي بالضباب
و بتلمحك لو كنت خاطر بالظلام
يا شريد القلب عم تسأل كتير
و لا بد ما تتعب و يضنيك المسير
و تلمح جناين حبها الزاهي النضير
و تزورها و بربعها تلقي سلام